SET50 DW เทรดหนาแน่น ขณะที่ DW บนหุ้นเงียบเหงาตามตลาด
Call DW บนหุ้นขนาดกลางและเล็กปรับตัวขึ้นโดดเด่นตามหุ้นอ้างอิง ขณะที่ DW บนหุ้นใหญ่ค่อนข้างเงียบเหงาหลังจากราคาหุ้นอ้างอิงเคลื่อนไหวในกรอบแคบ
24 มิ.ย. 2558

บล.แมคควอรี เผยว่า Call DW บนหุ้นขนาดกลางและเล็กปรับตัวขึ้นโดดเด่นตามหุ้นอ้างอิง ขณะที่ DW บนหุ้นใหญ่ค่อนข้างเงียบเหงาหลังจากราคาหุ้นอ้างอิงเคลื่อนไหวในกรอบแคบ โดยมีแรงซื้อขายใน Call DW หุ้น ITD และ AOT ต่อเนื่องจากวันก่อนหน้า รวมทั้ง SET50 DW ซึ่งเคลื่อนไหวในกรอบแคบตามดัชนีหลักทรัพย์อ้างอิงด้วย ตัวอย่างเช่น S5028C1508A เคลื่อนไหวในกรอบ 0.94-1.03 บาท
โดยดัชนีหลักทรัพย์ SET50 เคลื่อนไหวในกรอบ 986.88-996.56 จุด ส่วนสัญญาซื้อขายล่วงหน้า S50M15 เคลื่อนไหวในกรอบ 981.90-994.10 จุด การเคลื่อนไหวในลักษณะดังกล่าวนี้ ส่งผลให้นักลงทุนเข้าลงทุนทั้ง Call และ Put โดยส่วนใหญ่ยังเป็นการเทรดระยะสั้นระหว่างวัน
อย่างไรก็ตาม ข้อมูลการซื้อขาย DW28 ณ สิ้นวัน ระบุว่านักลงทุนซื้อสุทธิใน SET50 Call รวมกว่า 8.8 ล้านหน่วย นำโดย S50208C1508A และ S5028C1506A ขณะที่มีแรงซื้อสุทธิ DW ในหุ้นรายตัวเพียงเล็กน้อย เช่น TTA28C1511A และ BCP28C1507A เป็นต้น ขณะที่แรงขายสุทธิ นักลงทุนขายสุทธิ TPIP28C1510A กว่า 5.0 ล้านหน่วย ตามมาด้วย TRUE28C1508A 3.1 ล้านหน่วย และ JAS28C1508A 2.2 ล้านหน่วย ตามลำดับ
ทั้งนี้ DW บนหุ้นขนาดใหญ่ส่วนใหญ่ปิดทรงตัว ขณะที่บางกลุ่มติดลบ เช่น กลุ่มปิโตรเคมีอย่าง IVL ซึ่งปิดตลาด -1.8% ส่งผลให้ call DW ที่เกี่ยวข้องปรับตัวลงตาม เช่น IVL28C1509A -14.3% เป็นต้น นอกจากนี้ ยังมีกลุ่มเดินเรือที่ปรับตัวลงในวันนี้ เช่น TTA ปิด -1.5% ส่งผลให้ Call DWปรับตัวลงตาม เช่น TTA28C1511A -10.5% เป็นต้น ส่วนกลุ่มที่ปรับตัวขึ้นแรง กระจายในหลายกลุ่มหลักทรัพย์ เช่น GUNKUL ปิด +6.9% ส่งผลให้ Call DW ปรับตัวขึ้น เช่น GUNK28C1511A +19.0% และ SAMART ปิด +2.7% ส่งผลให้ SAMA28C1512A +10.3% และ SAMA28C1510A +8.3% เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,202.80 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  724.56 ล้านบาท
คิดเป็น 2.1%  